Mani sauc Filipe Toledo. Esmu no Brazīlijas.
Esmu profesionāls sērfotājs no Pasaules sērfošanas līgas.
Filipe sāka izbraukt viļņus
ar pavisam citādu domu nekā pārējie.
Viņš patiešām maina sērfošanas attīstības gaitu.
Toledo uzšaujas gaisā. Vareni!
Filipem ir viss. Iespaidīgi pagriezieni. Ātrums. Spēks.
Un vēl viņam ir augsti lēcieni.
Viņš ir kā ugunskurs. To aizdedzina, un tas vienkārši uzliesmo.
Viņš atkal ir gaisā. Nevar būt!
Neticami.
Filipes vienīgā problēma ir tā,
ka dažkārt, kad ir liela spriedze, viņš nespēj
atrast sērkociņu, lai šo ugunskuru aizdedzinātu.
Es šai lielajai uzvarai trenējos visu gadu, un…
viens brauciens…
Filipe ir savu tautiešu Gabriela Medinas un Italo Ferreiras ēnā.
Filipe pretendēja uz pasaules čempiona titulu.
Un tad uzradās Gabijs.
Un tad nez no kurienes - Italo.
Man daudz kas ir jāpierāda,
pirmām kārtām jāuzvar Gabriels un Italo.
Viņš būs viņu ēnā,
līdz spēs saņemties un beidzot uzvarēs.
Viņš noteikti par to ļoti pārdzīvo.
Ikreiz, kad varēju iegūt pasaules čempiona titulu,
kaut kas nebija kā nākas. Es jutos ļoti nomākts.
Profesionālajā sērfošanā likmes ir ļoti augstas.
Tas prasīs no viņiem maksimumu visos viņu dzīves aspektos.
Sērfotāji sacenšas ne tikai ar saviem konkurentiem,
viņi sacenšas arī ar māti dabu un tās piedāvātajiem apstākļiem.
Viņi sacenšas arī paši ar sevi. Viņiem ir jāizcīna kauja iekšēji.
Un tikai tie sērfotāji, kas spēs
tikt galā ar šiem trīs elementiem, tiks virsotnē.
Izšķirošs brīdis Filipem.
Man tikai jāpārvērš šis spiediens motivācijā, un esmu gatavs startēt.
Uzveicot dēmonus
PAIPLAINA OAHU, HAVAJAS
HALEIVA ZIEMEĻU PIEKRASTE
Kā iet?
Skat, kas ieradušies!
Viss labi?
Man iet labi un tev? Viss labi?
Tā ir Jazmīna, mana meitene.
Kā tev klājas?
Aiziesim pasērfot?
Jā, vecīt.
Paķersim viļņus!
Man tikai jāpaņem sērfošanas dēlis, un varu doties.
Mums Brazīlijā ir daudz talantu,
un pusaudža gados es sacentos ar viņiem visiem.
Gabriels, Italo, Patersons, Deivids.
Mums bija kādi 14 vai 15 gadi.
Mēs sacentāmies cits ar citu amatieru sacīkstēs,
līdz kvalificējāmies pasaules turnīram.
Un tad mēs satikāmies atkal, tas ir forši.
Skat!
Izmēģināsim šos?
Man ir lieliskas attiecības ar Filipi.
Viņš ir foršs čalis. Tādi cilvēki ir ļoti aizrautīgi.
GABRIELS MEDINA 2X PSL ČEMPIONS
Viņš ir jūtīgāks nekā citi.
Mums patīk sacensties. Tāpēc, lai gan esam tuvi,
ūdenī mums ir jākonkurē, jo šis ir savtīgs sporta veids.
Katrās sacīkstēs mēs darām visu, ko spējam, lai uzvarētu.
Čempionāta turnīra vidē valda mačisms.
Tur ir milzīga konkurence,
un, ja sportists tam psiholoģiski nav gatavs,
viņš konkurentam dod priekšrocības.
LŪKS KENEDIJS ŽURNĀLISTS
Esmu gatavs iet iekšā.
Ir Gabriels ar diviem tituliem. Tagad Italo.
Iesi iekšā, ja?
Mazs pārgājiens
pa akmeņiem.
Tāpēc domāju, ka šogad man uz spēles ir likts daudz.
ASV KLUSAIS OKEĀNS
HAVAJAS PAIPLAINA, OAHU
VĪRIEŠU ČEMPIONĀTA POSMS 1. NO 9
Šeit, Oahu, sākas
Hydro Flask sponsorētas sacīkstes Billabong Pipe Masters.
Pienācis laiks čempionāta turnīra jaunajai sezonai.
Mums ir darīšana ar māti dabu.
Mums jābūt gataviem jebkam.
Šodien varam sērfot pa 60 cm augstiem viļņiem,
un rīt tie var būt 2,5 m augsti.
Kad pirmoreiz biju Havajās,
te bija lielākie viļņi, kādus savā mūžā biju redzējis.
Es tikai skatījos, un man bija pilnas bikses.
Domāju: "Ak dievs!" Nekad neaizmirsīšu to sajūtu.
1. KĀRTA FJORAVANTI PRET TOLEDO
Pirmais vilnis var būt nervus kutinošs.
Apstākļi izskatās mazliet sarežģīti.
Šī nav vienkārša vieta, kur sērfot.
Fjoravanti traucas pa vilni lielā ātrumā.
Pabeidz manevru, un tas būs labākais rezultāts līdz šim.
Izskatās, ka Toledo ir ieinteresēts.
Nogāžas.
Ak dievs!
Paiplaina jāuztver nopietni.
Okeāns šeit vienmēr ir varens.
Fjoravanti joprojām priekšā Filipem Toledo.
Laiks beidzas, un Filipe Toledo zaudē svarīgās sacīkstēs.
PSL ČEMPIONĀTA TURNĪRA RANGU TABULA
Es noteikti gribēju sākt sezonu mazliet labāk, bet tā nenotika.
Es tikai gribu būt labāko pieciniekā, lai kvalificētos PSL finālam.
Tas ir liels spiediens.
Filipe Toledo ir pretendējis uz pasaules čempiona titulu,
bet viņu vienmēr ir pievīlis izpildījums uz lielajiem viļņiem.
Mana stiprā puse ir izcils izpildījums.
"Izcils izpildījums" attiecas uz veidu, kā sērfojam.
Svarīgi ir pagriezieni, lēcieni un piezemēšanās uz viļņa.
Man joprojām ir daudz, ko uzlabot uz lielākiem viļņiem.
Viņš nav spējis sasniegt to, ko Italo un Gabriels dara lielajos viļņos.
Sērfošanas pasaule diemžēl spriež, ka viņa veikums ir nepietiekams.
Ko viņš var darīt, lai to labotu? Domāju, ka tas viņu ļoti nomāc.
PĒC ASTOŅĀM NEDĒĻĀM
SANKLEMENTE KALIFORNIJA, ASV
Kad piedalos turnīros, es visu laiku esmu ceļā,
un reizēm kļūst ļoti grūti.
Tāpēc ir patīkami būt mājās starp sacensībām.
Esmu no Brazīlijas, bet dzīvoju Sanklementē.
Tur notiks PSL fināls.
Mans tētis bija profesionāls sērfotājs. Viņš ir trīskārtējs Brazīlijas čempions.
Viņš vienmēr ir mani iedvesmojis, un sērfošana man noteikti ir asinīs.
Mani sauc Rikardo Toledo. Esmu Filipes tētis.
Reiz bērnībā viņš man teica: "Klau, tēt, es gribētu būt profesionāls sērfotājs."
Es teicu: "Labi. Domāju, ka mēs to varam. Aiziet!"
Esmu ģimenes cilvēks. Man tas patīk.
Būt kopā ar mammu, tēti, bērniem un sievu.
Un tagad "I".
Mani sauc Ananda, un es esmu precējusies ar Filipi Toledo.
Un viņš ir īpašs cilvēks.
Nāc pie tēta, nāc! Uzrāpies te, skaties!
Turnīru dēļ viņš vienmēr ir prom no ģimenes.
Tas noteikti ir pats grūtākais, īpaši tāpēc, ka bērni ir tik mazi.
Es nebiju klāt, kad viņi abi dzima.
Un tas ir ļoti sāpīgi.
Sērfošana no sportista prasa daudz. Un agrāk tas man ir sagādājis grūtības.
Nāc pie tēta!
Man tev ir jautājums.
Vai tu ilgosies pēc tēta?
Pēdējos gadus es sērfoju,
bet domāju par visu pārējo, kas notiek ap mani.
Es nebiju īsti koncentrējies nevienā savas dzīves jomā.
Un es centos darīt visu,
būt labs pret visiem un būt perfekts visā, ko darīju,
bet nespēju tikt galā ar situāciju.
Mēs nolēmām: ja viņš brauks uz Austrāliju, es braukšu viņam līdzi.
Lai viņš tur nebūtu viens
un sacensībās justos pārliecinātāks.
Tāpēc es atstāju savus bērnus ar vīra vecākiem.
Paldies, ka parūpēsieties par viņiem.
Viss kārtībā, tas mums sagādā prieku.
Vai klausīsi vectētiņu un vecmāmiņu?
Apsoli?
Neaizmirsti! Es zinu, ka tu to atcerēsies,
bet tu pamet savas mājas, savu ģimeni,
tāpēc - lai tas ir tā vērts!
Es piedalos turnīros jau septiņus gadus.
Reizēm vienkārši gribas būt parastam cilvēkam.
Vienkārši atpūsties, doties pasērfot, atgriezties mājās.
Bet tas ir mans darbs.
Es ar to pelnu naudu, lai nomaksātu rēķinus.
Un tam es veltu visu savu dzīvi un daudz ko upurēju.
Tāpēc, ja neuzveikšu Gabrielu un Italo, tas tiešām varētu visu sagraut.
Pati grūtākā cīņa viņam notiek prātā.
Bet, ja viņš saglabā mieru, viņš var uzveikt jebkuru.
Esi izcils!
Laimīgu ceļu!
Atā!
AUSTRĀLIJA - ŅŪKĀSLA INDIJAS OKEĀNS - KLUSAIS OKEĀNS
PĒC TRĪS NEDĒĻĀM
Labrīt un laipni lūgti Jaundienvidvelsas štatā!
ŅŪKĀSLA AUSTRĀLIJA
Pasaules sērfošanas līgas čempionāta turnīrs turpinās šeit, Ņūkāslā.
ČEMPIONĀTA POSMS 2. NO 9
Šī ir pēdējā Corona sponsorētā
Rip Curl Newcastle kausa diena.
Kafija ir auksta.
Iedzeršu tēju, tā mani uzmundrinās.
Uztaisīsi arī man?
Man ir jācenšas iekļūt pieciniekā, lai cīnītos par čempiona titulu.
Tāpēc esmu krājis punktus un labus rezultātus
un mēģinājis pakāpties ranga tabulā.
Ja viņš kļūtu par čempionu, tas viņa karjerā būtu nākamais līmenis.
Filipe jau ir cīnījies par čempiona titulu, bet nesekmīgi.
MIKS FENINGS 3X PSL ČEMPIONS
Vai tas maisīsies viņam pa galvu?
Vai viņu ietekmēs spriedze?
Tas atkarīgs no tā, kādu Filipi mēs redzēsim.
Var just, ka viņā ir mazliet vairāk jūtīguma,
ka viņam nav to dažkārt draudīgo īpašību,
kas piemīt, piemēram, Italo Ferreiram.
Es ļoti nervozēju. Viņš ir pusfinālā.
Viņš un Italo.
Italo ir izcils sportists.
ITALO FERREIRA PAŠREIZĒJAIS PSL ČEMPIONS
Viņš cīnās par saviem mērķiem un dara visu, lai uzvarētu un iegūtu titulus.
Katrās sacensībās, katru dienu es domāju:
"Ir jāiet jūrā, lai iegūtu punktus."
Ir tikai kādas 30 minūtes, kuru laikā jāparāda viss, ko spēj.
PUSFINĀLS FERREIRA PRET TOLEDO
Viļņi bango.
Tagad - pasaules čempions Italo pret Filipi.
Te noteikti šķīdīs dzirksteles.
Sarauj! Es tev sūtu daudz enerģijas, mīļais.
Sūtu tev daudz enerģijas!
Neticams sākums Filipem,
vienam no ātrākajiem sērfotājiem pasaulē.
Aiziet! Tieši tā!
Vilnis bija skaists.
Toledo ir izrāvies priekšā Italo.
Aizmugurē Ferreira uzņem ātrumu.
Toledo ir vistuvāk. Viņš redzēja katru sīkumu.
Šajā pēdējā duelī Italo noteikti bija labāks.
Kurš - Italo vai Filipe - pievienosies Medinam finālā?
Tūlīt būs.
Italo traucas pa vilni.
Pilns apgrieziens gaisā. Viņš to paveic.
Gatavais aviācijas šovs. Absolūti ekstrēmi.
Atraušanās no viļņa un pilns apgrieziens uz aizmuguri - Ferreiras fani ir sajūsmā.
Skats ir neticams.
Nespēju noticēt!
Filipe gatavojas atbildēt.
Ir šis spiediens no tiesnešiem,
sponsoriem, tuviniekiem, draugiem un līdzjutējiem.
Ja es to uztveršu nepareizi, tas ietekmēs manu sniegumu ūdenī.
Es ļoti, ļoti uztraucos.
Ja viņš zaudēs, viņam būs grūti tikt ar to galā.
Es laikam vairs negribu skatīties.
Es ļoti uztraucos.
Toledo ir labi lēcieni,
bet viņam ir diezgan konservatīva pieeja cīņā par pasaules čempiona titulu.
Šobrīd viņš nav atbildējis Italo.
Filipem Toledo beigsies laiks.
Būs vēl viens fināls, kurā sacentīsies Italo un Medina.
Aplausi Filipem Toledo, kas iznāk krastā.
APSARDZE
Zaudēt ir tik tizli. Tas ļoti kremt.
Esmu tik daudzas reizes raudājis.
Lai gan man šķita, ka šajā braucienā es varēju Italo uzveikt.
Es gandrīz uzvarēju. Zvēru.
Vajadzēja uzvarēt.
Mans sniegums bija labs.
Bet vienlaikus es prāta nostūrī jutu,
ka man kaut kas liek par sevi šaubīties.
Tāpēc es centos ar to cīnīties.
Ja es nerūpēšos par savu garīgo veselību,
tad līdz gada beigām ar mani būs cauri.
Ar mani kas tāds bija noticis jau iepriekš.
Man bija muguras trauma.
Es knapi spēju nostāvēt uz dēļa.
Tas droši vien parāva vaļā slūžas.
Jo es nebiju īsti laimīgs.
Es tiešām cīnījos ar - es gribētu teikt - depresiju,
bet man tā nekad netika diagnosticēta.
Tas bija… Es jutos ļoti nomākts.
Es negribēju sērfot. Man nebija dzinuļa sacensties.
-Filipe Toledo! -Šis man ir bijis grūts laiks.
Personiskajā dzīvē, un vēl šis tas, kas ar mani noticis,
un es… Man ir bijis ļoti smags gads - garīgi.
Un šis… šis ir…
Es nebiju perfekts kā profesionāls sērfotājs.
Tātad, ja es nebiju perfekts kā sērfotājs,
es nebiju perfekts tēvs, vīrs un dēls.
Es izgāzos visās dzīves jomās.
Sākumā es ne ar vienu nerunāju
un tad sāku runāt ar Anandu,
un viņa mani ļoti atbalstīja un ļoti palīdzēja.
Kādu dienu viņš sāka runāt, ka nejūtas laimīgs.
Iešu pasērfot, nāksi ar mums?
Es ļoti raizējos.
Bija tik grūti saprast, kas ar viņu notiek.
Nezināju, ko darīt, un gribēju viņam palīdzēt.
Piedalīšanās turnīros var būt ļoti vientuļa.
Viņš vienmēr ir prom no ģimenes.
Mīlu tevi.
Es tevi arī, īgņa.
Viņam patīk būt labākajam.
Un dažreiz viņš uz sevi izdara lielāku spiedienu, nekā spēj izturēt.
Dažreiz tu uzvari un dažreiz zaudē. Un ar to ir jāsamierinās.
Viņš jūtas kā neveiksminieks, jo zaudēja.
Un, esot prom no ģimenes, viņam šķiet:
"Tā. Es netieku galā."
Pēdējos divos gados bija daudz kāpumu un kritumu.
Nebija viegli. Bet es sāku runāt ar profesionāli, un tas man ļoti palīdz.
Tāpēc šogad es jūtos diezgan pārliecināts par saviem spēkiem
un to, kas man jādara, un kontrolēju savas emocijas.
Visvairāk es baidos no tā, ka viņš varētu salūst.
Ja es nebūšu tuvumā, lai palīdzētu viņam tikt tam pāri.
Man bija līdzi sieva. Vismaz kāds, ar ko parunāt.
Bija mazliet vieglāk. Tajās dienās es juku prātā.
PĒC NEDĒĻAS
Esmu Austrālijā mēnesi
un nekad neesmu tik ilgi bijusi prom no saviem bērniem.
Paskaties, kā tu piemēslo grīdu, Ananda.
Tu esi izslēgta no šefpavāru šova!
Mēs katru dienu sazināmies FaceTime.
Tas palīdz tikt galā ar sajūtu, ka neesmu labs vecāks.
Skaties, tēt!
Sveika, mīļā! Paskaties, ko tētis izdarīja.
Bet man jāatgriežas pie viņiem.
Mamma būs pie jums pēc trīs dienām!
Esmu sajūsmā, ka redzēšu bērnus.
Sveika, mīļā!
Un tad es atceros - mana vīra tur nebūs.
Viņš paliks. Bet viņš šeit lieliski pastrādās.
Viņam ir tik daudz, ko parādīt.
Ananda ir brīnišķīga.
IZLIDOŠANA
Atbalsta mani, palīdz un izklaidē.
Viņa vienmēr cenšas visur saskatīt pozitīvo.
Ir grūti apvaldīt to sajūtu, ka trūkst māju, trūkst tuvinieku.
Es gribu būt mērķtiecīgāks,
bet man ir apnicis būt ceļā, un es vienkārši gribu būt mājās.
Sveika, mīļā! Esmu atgriezies mājā.
Man tevis ļoti pietrūkst. Nevaru vien sagaidīt, kad šis būs galā.
Es tevi mīlu. Ja tev ko vajag, esmu šeit. Skūpstu, mīļā.
Sērfošanā ir ļoti grūti kļūt par pasaules čempionu.
Ir milzu spiediens, uztraukums, sāncensība. Daudz gaidu.
Filipe vienmēr ir izrādījis ļoti pozitīvu, optimistisku attieksmi.
ROZIJA HODŽA BIJUSĪ PSL SĒRFOTĀJA
Bet saprotams, ka viņš izjūt lielu spriedzi.
Ir ļoti grūti apslāpēt uztraukumu un pārvarēt grūtības.
PĒC NEDĒĻAS
Ja ko vajag, zvani. Skūpstu. Atā!
Kad Ananda aizbrauca, es pavadīju laiku ar puišiem.
Līdz šim gadam es ar viņiem par savām jūtām nerunāju.
Es kautrējos par to runāt, bet viņi zināja.
Un, protams, viņi teica:
"Labi, vecīt, ja tev ko vajag, es palīdzēšu."
Vīrieša miteklis parasti nav tik kārtīgs.
Ir brīnišķīgi vienkārši zināt, ka ir cilvēki, uz kuriem varu paļauties.
Tas man liek justies labāk. Mēs cits citam esam gandrīz kā ģimene.
Siers.
Kā ar šo?
Mums vajadzēja atbalstu,
un, kad trīs mēnešus esam prom no mājām…
Tāpēc, jo vairāk laika varam pavadīt kopā, jo mums pašiem ir vieglāk.
Apskati šo video!
Ir sērfotāji, kas sacensībās spēj koncentrēties,
un viņiem nevajag citus cilvēkus.
Gabriels ir vairāk… tāds, ziniet,
un reizēm arī Italo.
Bet es esmu mazliet citāds. Man patīk būt sabiedrībā.
Viņi smaida un izklaidējas, un tas novērš manu uzmanību no tā spiediena.
Mana kārta. Es izspēlēju šo kārti
un saku "uno", jo man paliek tikai viena kārts.
Sasodīts, vecīt! Tā kārts nav derīga!
Mēs tiešām esam kā brāļi.
Patiesībā tie ir vienīgie brīži, kad es varu būt pats.
Ne par ko citu neuztraukties.
Kāpēc jāsāk ar to krāsu?
Tas bija nejauši, brāl?
Es gribu palīdzēt arī citiem.
Es visiem to skaidri pasaku.
Saviem draugiem. Ja viņi grib par kaut ko parunāt, es uzklausīšu.
Saņem!
Zaudēji!
Ja jūtos priecīgs, es varu sērfot izcili.
AUSTRĀLIJA INDIJAS OKEĀNS - MĀRGARETRIVERA
MĀRGARETRIVERA RIETUMAUSTRĀLIJA
Viļņi ir diezgan milzīgi.
Vispār šodien varētu būt bīstami…
DŽESIJA MAILIJA-DAIERE PSL SACENSĪBU VADĪTĀJA
…jo sportisti būs mazliet ārpus komforta zonas.
Patiesībā šeit, Mārgaretā, mēs neesam sērfojuši tik lielos viļņos.
PSL ČEMPIONĀTA TURNĪRA RANGU TABULA
Uz pasaules čempiona titulu noteikti pretendē Italo, Gabriels.
Domāju, ka Filipe varētu izkrist.
Viņa sniegums lielajos viļņos nav bijis pietiekami labs.
PSL ČEMPIONĀTA TURNĪRS
Interesanti, kā būs Mārgaretriverā, ja būs lielie viļņi,
jo no tiem nebūs, kur sprukt.
ČEMPIONĀTA POSMS 4. NO 9
Esam Corona sponsorētajās sacīkstēs Boost Mobile Margaret River Pro.
Fināla diena šeit, Meinbreikā.
Apstākļi jūrā - lūšanas zonā joprojām lieli viļņi.
Mārgaretriverā ir bīstami viļņi.
TIESNEŠU TELPA
Nāk ar lielu spēku un jaudu, kas dažiem sērfotājiem ir kā radīti.
PRITAMO ĀRENTS PSL GALVENAIS TIESNESIS
Šiem viļņiem raksturīgs spēks un ātrums.
Sērfotājiem ir jāveic lieli pagriezieni,
lai iegūtu augstus, izcilus rezultātus.
Pabeigsim ar blīkšķi!
CETURTDAĻFINĀLS FERREIRA PRET TOLEDO
Mārgaretriverā viļņi ir diezgan lieli un sarežģīti.
Italo veiksies ļoti labi.
Tas puisis ir gatavā mašīna. Viņš zina, kā tikt ar tiem galā.
Abi sāncenši ir spēkojušies ne reizi vien.
Man būs pagrūti, bet man ļoti ir vajadzīga uzvara.
Darīšu visu, ko spēju.
Tagad Italo. Iebrauc sekcijā.
Plūsma ar muguru pret vilni.
Tas bija neticami.
Redzēsim, ko spēs Toledo.
Tas vilnis viņam nedos daudz punktu.
Astoņu punktu brauciens Italo.
Manuprāt, apstākļi ir par labu Italo.
Toledo cenšas tikt līdzi.
Griešanās manevrus veic ar lielu spēku.
Abi vīri min viens otram uz papēžiem.
Viņi sāk rādīt to šovu, kas mums patīk.
-Sarežģīta apmaiņa. -Mēs zinām.
Izskatās, ka abi ir saņēmušies.
Ļoti sīva sacensība.
Tiesneši saka: sarežģītie pagriezieni
tiks izpētīti ļoti rūpīgi.
Un Italo tie vēl nav bijuši.
Šajās sacīkstēs kaut kas ir citādi.
Jūtos stiprāks, un es uzņemšu šo labo enerģiju.
Un es to visu likšu uz spēles.
Un Toledo cenšas atspēlēties Italo.
Liels pirmais pagrieziens.
Skaists grieziens, ar ko sākt braucienu.
Tāda jauda!
Pirmais pagrieziens ir izcils, tas ir labākais, ko esam redzējuši.
Viņš ir tik stiprs.
Tas būs viņa labākais brauciens. Viņš izvirzās vadībā.
Filipes Toledo atbilde bija ļoti pārliecinoša.
Toledo strauji virzās uz finālu.
Uzvara pār Italo, pašreizējo pasaules čempionu,
man ir ļoti nozīmīga.
Es tiešām izbaudu šo mirkli. Es iegūstu pašpārliecību.
Un man ļoti pietrūkst bērnu un ģimenes, bet es tomēr esmu šeit.
Man tas ir jāizdara viņu dēļ.
Sākas pēdējais brauciens.
Džordijs Smits pret Filipi Toledo.
Varēsim vērot iespaidīgu šovu.
Sākotnēji viņi bija septītajā un astotajā vietā.
Šo sacīkšu uzvarētājs pacelsies līdz trešajai pozīcijai.
Toledo parāda spēku
un burtiski uzbrūk tai pēdējai sekcijai.
Tagad Džordijs. Pieliecas.
Mazliet nepareizi aprēķināja laiku.
Toledo sērfo daudz agresīvāk.
Viņš brauc arvien enerģiskāk,
un ir patīkami redzēt Filipi izcilākajā formā.
Viņa pārliecība visu laiku vairojas.
Emocijas sāk lauzties uz āru. Viņš šobrīd netēlo.
Atlicis mazāk par minūti.
Liela iespēja, ka šo braucienu viņš vinnēs.
Džordiju Smitu vienkārši notriec vilnis.
Un brazīlietim uzvara ir kabatā.
Filipem labs manevrs, deviņi punkti.
Jā!
Noteikti lepojaties, ka aizvedīsiet ģimenei godalgu.
Es apsolīju mazajam Koam un Mahinai, ka pārvedīšu godalgu.
Un solījums ir izpildīts. Liels paldies.
Tas bija emociju sajaukums.
Mīļā!
Es jutos laimīgs un vienlaikus biju tālu prom
un gribēju būt kopā ar ģimeni.
Man viņu ļoti pietrūka.
Es apsolīju, ka pārvedīšu godalgu, vai ne, dēls?
Tas mani motivēja.
Es domāju: "Jūs mani katru dienu atbalstāt."
Es jūs mīlu! Es jūs ļoti mīlu!
Mīlu!
Uzvara Mārgaretā mainīja manu domāšanu.
Tā man deva lielu pašpārliecību turpināt iesākto gadu.
Es neko neforsēju. Es vienkārši biju pats.
Un laikam tāpēc rezultāts bija tik labs.
PSL ČEMPIONĀTA TURNĪRA RANGU TABULA
ASV - KLUSAIS OKEĀNS - SĒRFOŠANAS RANČO
SĒRFOŠANAS RANČO
PĒC PIECĀM NEDĒĻĀM
LEMŪRA KALIFORNIJA, ASV
Esmu sajūsmā, ka viņš atkal ir mājās Kalifornijā.
Man šķiet, ka viņš ir daudz atbrīvotāks.
Tur, tur, tur, skat!
Man izdevās visus sapulcēt.
Visu ģimeni, visus. Un pat vēl dažus draugus.
Aiziet, brāl!
Viņš ilgi bija prom no mājām,
tāpēc mums ir prieks būt šeit un viņu atbalstīt.
Hei!
Arī viņai ir sērfošanas trauma.
Tu savainojies?
Paskat, kāds ievainojums!
Tāpat kā tētis savainoja muguru, vai ne?
Tas bija sen?
Viss kārtībā?
Filipe visu pagājušo gadu runāja ar citiem puišiem par savu depresiju.
Tagad, kad viņš par to atklāti stāsta,
viņi nāk pie Filipes, lai runātu arī par savām problēmām.
Es ļoti lepojos ar viņu,
jo viņš varētu palīdzēt citiem puišiem, kas piedzīvo ko līdzīgu.
Viņam ir gaiša dvēsele - to var just.
Sērfošanas rančo es jūtos kā mājās.
Es baudīšu pasākumu. Izklaidēšos un lieki nelauzīšu galvu.
ČEMPIONĀTA POSMS 6. NO 9
Labrīt, un laipni lūgti Centrālkalifornijā,
Lemūrā, Jeep sponsorētajās sacīkstēs Surf Ranch Pro.
Palikuši divi vīri. Laiks finālam. Filipe Toledo. Gabriels Medina.
Medinas mērķis ir palikt nepārspētam Sērfošanas rančo
un cīnīties par trešo uzvaru šajā sezonā.
Gabriels ir spēcīgs sāncensis…
ŠENONA HJŪSA ŽURNĀLISTE
…un varbūt arī viens no rafinētākajiem sāncenšiem, kāds redzēts.
Līdz šim viņam bijis fantastisks gads.
Visi cenšas viņu pārspēt.
Visi grib mani uzveikt.
Es nomierinos, atslābinos. Jūtos 100 % neuzveicams.
Gabriels noteikti ir spēcīgs konkurents.
Viņš ir ļoti bīstams.
Noteikti viens no labākajiem šeit, baseinā.
Man ir jāsērfo vēl labāk, un es nedrīkstu pieļaut kļūdas.
Man ir pilnībā jākoncentrējas, lai nostiprinātu vietu labāko pieciniekā.
Absolūts miers.
Jā, jā.
Domā tikai par braucienu.
Aizmirsti čempionātu, aizmirsti, kas notiek.
Man vairs nav, par ko uztraukties. Te ir ģimene.
Tas mani motivē,
dod pārliecību doties ūdenī un būt izcilam.
Iedod tētim buču! Iedod buču!
Bet tu jau sērfoji!
-Jā, bet man jāiet atkal. -Kāpēc?
Lai Dievs tevi svētī, dēls! Saglabā mieru, labi? Esi izcils!
Viens posms notiek Sērfošanas rančo, kur ir mākslīgi veidots vilnis,
un tas ir ideāls vilnis.
Un sērfotājiem ir daudzas sekcijas,
kur parādīt savas labākās sērfošanas prasmes.
Un tas ļauj mums
būt ļoti kritiskiem par viņu sniegumu.
TIESNEŠU TELPA
Sērfošanas rančo neviens nedabūs 10, ja vien neparādīs nevainojamu sniegumu.
Ik pēc četrām minūtēm ir ideāls vilnis.
Tas vilnis ir ļoti ātrs, bet man nav jādomā par stratēģiju.
Man nav jādomā par prioritātēm.
Un man nav jādomā par māti dabu -
vai vilnis nāks man virsū vai ne.
Es cīnos pats ar sevi. Es cīnos ar savu prātu.
POSMA FINĀLS MEDINA PRET TOLEDO
Filipe Toledo iebrāžas sekcijā.
PIRMAIS VILNIS
Izskatās tik mierīgs, bet traucas neticami ātri.
Viņš vienmēr sērfo ar atklātu sirdi.
Gabriels Medina pat neskatījās.
Toledo uz pēdējā viļņa.
OTRAIS VILNIS
Viņš cenšas atrauties no Gabriela Medinas.
Kāpēc tas izskatās tik viegli?
Filipe Toledo, tu esi mans varonis.
Jā!
Pēc diviem viļņiem un diviem labiem rezultātiem
man likās, ka es varētu uzvarēt. Teicu: "Paskatīsimies, kas notiks."
Gabriels Medina sāk.
PIRMAIS VILNIS
Uzreiz var just, ka Medina ir apņēmies uzvarēt.
Viņš mazliet saļogās.
Tagad cenšas kaut ko mainīt un atgūt punktus.
Medinam izdodas. Brīnumains finišs.
Viss izšķirsies tagad.
OTRAIS VILNIS
Viņam vajag daudz punktu. Tāpēc ir jāriskē.
Viņš palecas augstu gaisā virs viļņa.
Viņš nokrīt, un tās ir beigas!
Kad es uzvarēju, visi bija klāt.
Tur bija mans tētis un mana sieva.
Dalīt to brīdi, tās sajūtas ar viņiem ir nenovērtējami.
Es ceru, ka mums šādu mirkļu būs vairāk.
Protams, es ļoti lepojos ar viņu, jo viņš startēja labi. Viņš startēja ļoti labi.
Divus gadus pēc kārtas Gabriels mani šeit pārspēja.
Cik labi, ka šogad man izdevās uzvarēt.
Nav svarīgi, vai tas ir Gabriels vai Italo,
mēs vienmēr cenšamies cits citu pārspēt.
Bet, kad zaudējam, ir ļoti daudz emociju.
Uzvarētājs ir tikai viens, un tā bija mana diena.
Tas man ir ļoti nozīmīgi.
Pēc visa, kas manā dzīvē noticis, un pēdējie gadi ir bijuši traki,
spēt pierādīt sev, ka varu būt labākais, - tā bija brīnišķīga sajūta.
PSL ČEMPIONĀTA TURNĪRA RANGU TABULA
Filipe ir ļoti audzis.
Šobrīd viņš šķiet daudz stabilāks.
Uzvarēt Italo Mārgaretriverā,
kur viļņi bija tiešām milzīgi,
un tad uzvarēt Sērfošanas rančo Gabrielu, kurš ir tik spēcīgs, -
Filipem šis gads ir citāds.
Nonākot pirmajā pieciniekā,
Filipe ir stabils pretendents uz pasaules čempiona titulu.
Kur saulesbrilles? Pazaudēji?
Žēl.
Stilīgi!
Vari zaudēt čempionātā, bet nezaudē saulesbrilles!
NĀKAMAJĀ SĒRIJĀ
Stefanija Gilmora ir septiņkārtēja pasaules čempione.
Bet sporta uztvere mainās.
Jaunās sērfotājas ir daudz atlētiskākas.
Stefai tas ir izaicinājums.
Viņa cīnās par savu karjeru.
Man ir jācenšas uzvarēt.
Tulkojusi Aija Apse